stanford-oval/wikipedia huggingface dataset:
Berthold V
Historia

Zähringenin oli Švaabien aateliston dynastinen suku, nimi on peräisin Zähringenin linnasta läheltä Freiburg im Breisgaua. Zähringerit käyttivät 1100-luvulla Zähringenin herttuan arvonimeä korvauksena siitä, että he olivat luovuttaneet Schwabenin herttuan arvonimen Stauferille vuonna 1098. Berchtold V kuoli vuonna 1218, (57 tai 58 vuotiaana) hänet haudattiin Saksan Freiburg Im Breisgau, Freiburgiin.
Historiaa ja perintöä

Lähteet:
Berthold seurasi isänsä Berthold IV:tä vuonna 1186. Hallituksensa alussa hän vähensi burgundialaisten valtaa ja asetti Bernin, Oberlandin ja Luzernin alueet itsensä hallittavaksi. Tämän seurauksena hän laajensi Thunia ja perusti Bernin vuonna 1191, josta tuli hänen ekspansionisminsa keskipiste. Ulrichenin taistelussa vuonna 1211 hän ei kuitenkaan päässyt Valais'lle. Tuloksena oli Hautcret Abbeyssa 19. lokakuuta 1211 allekirjoitettu sopimus mikä pakotti Bertholdin hyväksymään Savoyardin ylivallan Valais'n pohjoisosissa.
Pyhän Rooman keisarin Henrik VI: n kuoleman jälkeen vuonna 1198 Berhold V oli yksi ehdokkaista keisarillisvaaleissa. Hän tarjosi veljenpoikansa panttivankeiksi Kölnin ja Trierin arkkipiispoille saadakseen heidän tukensa. Kuitenkin, enemmistö oli valinnut Hohenstaufen Philipin Švaabilaisen (Brunswickin Welf- keisari Otto IV:n vastainen), hän luopui vaatimuksestaan. Vastineeksi tästä luopumisesta Berthold sai alueellisia myönnytyksiä nykyisen Etelä-Saksan ja Pohjois- Sveitsin alueista, mikä vahvisti Zähringerin valtaa Ortenaun, Breisgaun, Schaffhausenin, Breisachin ja All Saints' Abbeyssä. Vuonna 1198 Philip myös maksoi Bertholdille 3000 hopeamarkkaa vaatimuksistaan ​​luopumisesta. Hänen veljenpoikansa Konrad von Urach, joka lopulta kieltäytyi paavin virasta, asetettiin Bertholdin sedän holhoukseen.
Samana vuonna Berthold V murskasi burgundialaisten aateliston kapinan, tästä tapahtumasta on tallennettu muisto Freiburgin kaupungin portiin.
Vuonna 1200 Berthold aloitti Freiburgin kaupunkiseurakunnan kirkon uudelleenrakentamisen romaaniseen tyyliin. Vuoden 1240 tienoilla rakennusta jatkettiin goottilaiseen tyyliin. Kirkko valmistui vuonna 1360 lukuun ottamatta kuoroa, jonka valmistuminen kesti vielä 150 vuotta. Kirkko, jota ihailtiin sen tornista, tunnetaan nimellä Freiburg Minster.
Berthold meni naimisiin Clementian, Stephen III Auxonnen tyttären, kanssa. Heidän poikansa Berthold kuoli ennen isäänsä vuonna 1216.
Berthold V:n kuoltua vuonna 1218 Zähringer-dynastian suvun nuorempi linja kuoli sukupuuttoon miehenpuolelta. Zähringerin-maat palasivat osittain kruununalle ja niille myönnettiin keisarillinen status tai sitten ne jaettiin Urachin suvun (Freiburgin kreivien), Kyburgin suvun ja Fürstenbergin sukujen kesken.
Kuvagalleria Berchtold V:sta

Berchtold V :n sinetti.
Berchtold V :n profiilikuva Bernin Zytglogge :ssa (kellotornissa) joka on keskiajalla 1200-luvulla rakennettu muistomerkki.
Sveitsin, Bernin Zytglogge (kellotorni).
Berchtold V :n alttaritaulu Bernin ministeri, Bernin Münsterin kateraali.
Berchtold V :n alttaritaulu Bernin ministeri, Bernin Münsterin kateraali.
Bern, Münsterin katetraali.
Karttakuvia Sveitsin valaliiton kehityksestä vuosilta 1291-1450

Sveitsin vanhan valaliiton aluekehitys vuosilta 1291–1797 väiltä.
Sveitsin vanha valaliiton kartta vuodelta 1350.
Sveitsin vanha valaliiton kartta vuodelta 1450
Aiheesta muualla

Burgundin herttua
Burgundin herttuakunta
Bhutan olympialaisissa

Bhutan osallistui olympialaisiin ensimmäisen kerran Los Angelesissa 1984, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.
Bhutan on osallistunut olympialaisissa lähes yksinomaan jousiammuntaan. Paras sijoitus on naisten joukkuekilpailun 17. sija Barcelonassa 1992. Ensimmäisen kerran maa kilpaili muussa lajissa, ammunnassa, Lontoossa 2012.
Aiheesta muualla

Bhutan Kansainvälisen olympiakomitean sivustolla (englanniksi)
Valtiot olympialaisissa
Clinton McKinnon

| Clinton McKinnon> Henkilötiedot |
| --- | --- |
Syntynyt: 1969
Muusikko
Aktiivisena:  1989–
Tyylilajit:  Experimental rock Kokeellinen musiikki Avant-garde
Soittimet:  Saksofoni ja muita akustisia instrumenttejä
Yhtyeet:  Mr. Bungle Secret Chiefs 3
Levy-yhtiöt:  Warner Bros. Records Mimicry Records Slash Records
Aiheesta muualla
www.myspace.com/umlautbarmckinnon
  [ Muokkaa Wikidatassa ] [ ohje ]  
Clinton McKinnon, joskus myös Bär McKinnon (Bär, lausutaan bear, lempinimi lapsuudesta) on yhdysvaltalainen muusikko, joka nykyään asuu Melbournessa, Australiassa. Useimmiten hän soittaa saksofonia, mutta hän on myös soittanut muita instrumentteja, kuten huilua, kitaraa, rumpuja, perkussioita, ja muita akustisia instrumenttejä. Hän tunnetaan ehkä parhaiten Mike Pattonin alkuperäisyhtyeestä, Mr. Bunglesta. Hän oli yksi Pattonin koulukavereista jotka perustivat yhtyeen 1985.
Historia

McKinnon oli jäsenenä yhtyeessä Mr. Bungle vuodesta 1989 lähtien sen hajoamiseen vuonna 2000, jonka jälkeen hän on esiintynyt sellaistenkin yhtyeiden, kuin Secret Chiefs 3 ja Dieselhed kanssa. McKinnon on myös vieraillut yhtyeiden Melt Banana, Carl Hancock Rux, Ray's Vast Basement, Eyvind Kang ja Barefoot Hockey Goalie satunnaisilla albumeilla. McKinnonin on myös nähty joskus Melbournessa oleskelevan yhtyeen Umläut kanssa.
Clinton Township (Macombin piirikunta)

| Clinton Township |
| --- | --- |

Valtio:  Yhdysvallat
Osavaltio:  Michigan
Piirikunta:  Macomb
Pinta-ala:  
 – Kokonaispinta-ala:  73,5 km²
 – Josta vettä:  0,7 km² 
Väkiluku (2020):  100 513
 – Väestötiheys:  1370 as./km²
 
 https://www.clintontownship.com 
Infobox OKVirheellinen NIMI-arvo: 
Clinton Township, virallisesti Charter Township of Clinton on kunta (charter township) Michiganin osavaltiossa, Yhdysvalloissa. Sen väkiluku oli 100 513 vuonna 2020. Kunta sijaitsee Macombin piirikunnassa. Clinton Township sijaitsee Detroitin suurkaupunkialueella.
Väestö

Vuonna 2020 Clinton Townshipin 100 513 asukkaasta valkoisia oli 73,5 %, mustia 18,3 %, aasialaisia 2,8 % ja alkuperäisasukkaita 0,5 %. 10,1 % asukkaista puhui kotonaan jotain muuta kieltä kuin englantia ja 8,0 % asukkaista oli syntynyt ulkomailla.
Clarence Weatherspoon

| Clarence Weatherspoon |
| --- | --- |

Henkilötiedot
Koko nimi:  Clarence Weatherspoon
Syntynyt: 8. syyskuuta 1970 (ikä 54)
Kansalaisuus:   Yhdysvallat
Koripalloilija
Lempinimi:  Baby Barkley
Pelipaikka:  Iso laitahyökkääjä/Pieni laitahyökkääjä
Pituus:  198 cm
Paino:  122 kg
NBA-varaus:  9. varaus Philadelphia 76ers, 1992
Pelaajaura
Yliopistojoukkueet
1988–1992:  Southern Mississippi
Seurajoukkueet
1992–1998 1998 1998–2000 2000–2001 2002–2003 2003–2005:  Philadelphia 76ers Golden State Warriors Miami Heat Cleveland Cavaliers New York Knicks Houston Rockets
Maajoukkueet
1991:  Yhdysvallat
Clarence Weatherspoon (s. 8. syyskuuta 1970 Crawford, Mississippi) on yhdysvaltalainen uransa lopettanut koripalloilija. Isona laitahyökkääjänä pelannut Weatherspoon edusti 13 kautta kestäneellä urallaan suurimmaksi osaksi ensimmäistä seuraansa Philadelphia 76ersiä. Sittemmin hän pelasi myös Golden State Warriorsissa, Miami Heatissa, Cleveland Cavaliersissa, New York Knicksissä ja Houston Rocketsissa.
Hän sijoittui toiseksi vuoden 1993 donkkikilpailussa, jonka voitti Harold Miner.
Weatherspoon pelasi myös Yhdysvaltain koripallomaajoukkueessa, jossa hän saavutti pronssia vuoden 1991 Pan-Amerikan kisoissa.
Ura

Ennen ammattilaisuraansa Weatherspoon pelasi Southern Mississippi yliopiston joukkueessa, jossa hän teki 18,2 pistettä per ottelu. Philadelphia 76ers varasi hänet vuoden 1992 NBA:n varaustilaisuuden ensimmäisen kierroksen yhdeksännellä valinnalla. Weatherspoon nousi heti ensimmäisellä kaudellaan avausviisikkoon ja oli joukkueensa kolmanneksi paras pistemies heti Hersey Hawkinsin ja Jeff Hornacekin jälkeen. Pistetahti jatkui vakuuttavana, ja hän oli toisen kauden päätteeksi joukkueensa paras pistemies. Hän sai sen ansiosta lempinimekseen "Baby Barkley", koska hän muistutti pelityyliltään aikaisemmin seurassa pelannutta Charles Barkleyta. 76ers ei kuitenkaan koskaan selvinnyt pudotuspeleihin, vaikka joukkueella oli uusia hankintoja, kuten Jerry Stackhouse, Allen Iverson ja Derrick Coleman. Viiden ja puolen kauden jälkeen Weatherspoon kaupattiin helmikuussa 1998 Golden State Warriorsiin yhdessä Jim Jacksonin kanssa. Philadelphiassa Weatherspoon teki keskimäärin 16,2 pistettä ja keräsi 5,8 levypalloa ottelua kohden.
Uudessa seurassa Weatherspoon pelasi vain kauden loppuun ja siirtyi tammikuussa 1999 vapaana pelaajana Miami Heatiin. Miamissa hän jäi lähinnä vaihtopelaajan rooliin ja teki kahden kauden aikana vain 7,6 pistettä per ottelu. Joukkueen mukana hän pääsi kuitenkin pelaamaan pudotuspeleissä molemmilla kausilla, joista paras saavutus oli välierät kaudella 1999-2000.
Ura > Cleveland Cavaliers ja New York Knicks

Elokuun lopulla 2000 Weatherspoon kaupattiin yhdessä Chris Gatlingin kanssa Cleveland Cavaliersiin, jossa hän pelasi kauden kaikki ottelut. Weatherspoon saavutti 11,2 pisteen keskiarvon ottelua kohden ja keräsi 9,7 levypalloa. Hän sijoittui kahdeksanneksi levypallotilastossa 796 levypallollaan. Siitä huolimatta hän vaihtoi kauden jälkeen seuraa siirtyessään vapaana pelaajana New York Knicksiin heinäkuussa 2001. Weatherspoon jäi jälleen vaihtopelaajan rooliin ja teki enää 7,7 pistettä ottelua kohden, mutta onnistui keräämään 7,9 levypalloa.
Ura > Houston Rockets

Joulukuussa 2003 Weatherspoon kaupattiin Houston Rocketsiin, jossa hän jäi tyysti vaihtopelaajan rooliin. Joukkue selvisi pudotuspeleihin Weatherspoonin aikana, mutta jäi molemmilla kerroilla ensimmäiselle kierrokselle. Elokuussa 2005 Rockets luopui hänestä, jonka jälkeen Weatherspoon myös päätti uransa.
Castiglione Torinese

| Castiglione Torinese |
| --- | --- |

 Castiglione Torinese
 Koordinaatit: 45°07′N, 7°49′E 
Valtio:  Italia
Alue:  Piemonte
Metropolikaupunki:  Torino
Korkeus:  304 m
Väkiluku:  6 484
Aikavyöhyke:  UTC+1
 – Kesäaika:  UTC+2
 
 http://www.comune.castiglionetorinese.to.it 
Infobox OKVirheellinen NIMI-arvo: 
Castiglione Torinese (piemonteksi Castion ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 6 484 asukasta.
Big Sur

Big Surin rantaviivaa.
Big Sur
Big Sur on Keski-Kalifornian rannikolla sijaitseva harvaan asuttu alue, jossa Santa Lucian vuoristo kohoaa äkillisesti Tyynestä valtamerestä. Nimi Big Sur on johdettu espanjankielisestä alkuperäisnimestä "el sur grande", mikä tarkoittaa "isoa etelää" tai "el país grande del sur", eli "etelän suuri maa". Alue kuuluu valtaosin Montereyn, osin San Luis Obispon piirikuntaan.
Vaikkakaan Big Surilla ei ole tarkkoja rajoja, monissa määritelmissä alueeseen kuuluu 145 km rannikkoa ja se ulottuu suunnilleen 32 km sisämaahan Santa Lucian vuoriston itäiselle juurelle. Muiden lähteiden mukaan Big Surin itäraja ulottuu sisämaassa vain neljästä kahteentoista kilometriin.
Big Surin pohjoisraja kulkee noin 190 km San Franciscosta etelään ja eteläraja suunnilleen 394 km Los Angelesista luoteeseen.
Historia > Taiteilijat ja populaarikulttuuri

1900-luvun alusta keskivaiheille Big Surin eristäytynyt asema ja luonnonkauneus alkoivat kiehtoa taiteilijoita ja kirjailijoita, kuten Robinson Jeffersiä, Henry Milleriä, Edward Westonia, Richard Brautigania, Hunter S. Thompsonia, Emile Normania ja Jack Kerouacia. Jeffers, joka oli heistä ensimmäisten joukossa, kirjoitti 1920-luvun alussa runoja, jotka loivat romanttisen kuvan Big Surin villistä, kesyttömästä luonnosta, mikä rohkaisi myöhempiä vierailijoita. Henry Miller asui Big Surissa vuosina 1944–1962. Hänen esikoisromaaninsa Big Sur and the Oranges of Hieronymus Bosch kertoi iloista ja vaikeuksista, joita kohtasi paetessaan modernin elämän "ilmastointipainajaista". Millerin muistokirjasto, joka on Millerin työlle ja elämälle omistettu kulttuurikeskus, on monien turistien keskuudessa suosittu kohde.
Alueen kasvavan suosion ja elokuvamaisen kauneuden johdosta Big Sur sai huomiota myös Hollywoodista. Elizabeth Taylorin ja Richard Burtonin tähdittämässä elokuvassa Kuuma ranta (The Sandpiper, 1965) monet kohtaukset on kuvattu Big Surissa. Siellä kuvattiin myös elokuvan Täältä ikuisuuteen (1953) rantakohtaukset, jotka tarinassa sijoittuvat Havaijille.
Big Sur mainitaan Red Hot Chili Peppersin laulussa ”Road Trippin'”.
Historia > Big Sur nykyisin

Big Sur on säilynyt harvaan asuttuna tähän päivään saakka. Yhdysvaltojen vuoden 2000 väestönlaskennan mukaan sen asukasluku on noin 1 000. Big Surin asukkaat ovat hyvin erilaisia: alkuperäisten uudisasukkaiden ja karjatilallisten jälkeläisiä, taiteilijoita ja muiden luovien alojen edustajia, sekä vauraita kodinomistajia viihteen ja kaupankäynnin maailmoista. Suurin osa taloista maksaa yli kaksi miljoonaa dollaria, mihin vaikuttavat olennaisesti seudun maisemat. Seudulla ei myöskään ole kaupunkialueita, vaikkakin siellä olevat kolme bensa-asemaa, ravintolat ja motellit on merkitty sellaisiksi.
Big Surin talous perustuu lähes kokonaan turismiin. Iso osa maasta on yksityisessä omistuksessa tai se on lahjoitettu puistokäyttöön.
Matkailu

Maan käytön rajoitukset alueilla, jotka suojelevat Big Surin luonnonkauneutta, aiheuttavat sen, että majoitusten rakentamista on rajoitettu ja ne ovat usein kalliita. Majoituspaikat myös täyttyvät nopeasti kiireisellä kesäkaudella.
Big Sur on erittäin suosittu automatkailukohde, sillä Kalifornian rannikkoa pitkin kulkeva California State Route 1 eli Highway 1 kulkee Big Surin läpi ja tien varrella on paljon kauniita maisemia. Vuoden 2017 alussa sattuneet maanvyörymät ja siltojen sortumiset ovat vähentäneet Big Surin turismia huomattavasti. Tietä on saatu raivattua, mutta syyskuussa 2017 tie oli edelleen ainakin osittain poikki Salmon Creekin ja Pfeiffer Canyonin välillä.
Valtatien näköalojen lisäksi Big Sur tarjoaa retkeilyä, vuorikiipeilyä ja muita ulkoilma-aktiviteetteja. Myös muutamat luonnonkauniit rannat ovat suosittuja kävelyretkiin, mutta yleensä sopimattomia uimiseen arvaamattomien virtausten ja hyytävän kylmän veden takia. Big Surin yhdeksän puistoa tarjoavat paljon nähtävää, mukaan lukien Julia Pfeiffer Burns State Parkissa sijaitsevan yhden Tyynenmeren rannikon harvoista vesiputouksista, jotka syöksyvät suoraan mereen. Toinen huomattava maamerkki on 1800-luvun majakka, joka sijaitsee yksinäisellä, tuulisella mäellä, joka sumussa vaikuttaa saarelta.
Matkailu > Puistot

Carmel River State Park
Point Lobos State Reserve
Garrapata State Park
Point Sur Lightstation State Historic Park
Andrew Molera State Park
Pfeiffer Big Sur State Park
Julia Pfeiffer Burns State Park
John Little State Reserve
Limekiln State Park
macOS Big Sur

Applen uusin macOS-versio on nimetty Big Surin mukaan. macOS Big Sur on macOS Catalinan seuraaja.
Aiheesta muualla

Big Sur California
Big Sur Land Trust
Matkaopas aiheesta Big Sur Wikivoyagessa (englanniksi)
Wikimedia Commonsissa on kuvia tai muita tiedostoja aiheesta .
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Andrew Molera State Park
Käännös suomeksi
Pitkäpyrstökirvinen

| Pitkäpyrstökirvinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Kirviset Anthus
Laji::  longicaudatus
Kaksiosainen nimi
 Anthus longicaudatus  (Liversidge, 1996) 
Katso myös
   Pitkäpyrstökirvinen Wikispeciesissä  
Infobox OKNimi-testi OK: 
Pitkäpyrstökirvinen (Anthus longicaudatus) on eteläisessä Afrikassa esiintyvä varpuslintu. Sen elinympäristö on huonosti tunnettu. Sitä tavataan Etelä-Afrikassa Kimberleyn alueella sekä Sambiassa ja Botswanassa. Richard Liversidge kuvaili lajin holotyypin Kimberleystä vuonna 1996.
Pienet Sundasaaret

| Pienet Sundasaaret |
| --- | --- |

Suurin saari:  Timor
Muita saaria:  Adonara, Alor, Bali, Flores, Komodo, Lombok, Palu’e, Rote, Sangeang, Solor, Sumba, Sumbawa
Valtio
Valtio:  Indonesia, Itä-Timor
Asutuskeskukset:  Denpasar
Pienet Sundasaaret satelliittikuvassa
Pienet Sundasaaret  (Nusa Tenggara) on Malaijien saaristoon kuuluva saariryhmä. Saaristo muodostaa Isojen Sundasaarten kanssa Sundasaarten saariston. Saaristo kuuluu pääosin Indonesiaan, Timorin saari on jaettu Indonesian ja Itä-Timorin kesken.
Jossakin pienten Sundasaarten välissä on syviä merihautoja. Nämä erotttavat jotkut saaret kokonaan toisistaan, mistä johtuen eräiden saarten eläimistö on hyvin kotoperäistä. Pienistä Sundasaarista Bali ja Lombok ovat lähellä Wallancen linjaa. Tämä linja vaikeuttaa eläimien liikkumista sen puolelta toiselle ja myöskin kasvien leviämistä. Kuitenkin pienten Sundasaarten alueella on jonkin verran aasialaisperäistä kasvistoa ja eläimistöä, minkä mahdollistaa se, että pienet Sundasaaret ovat Weberin linjan länsipuolella.
Lombokin ja Sumbawan itäpuolella joillakin saarilla kasvaa kuivaa lehtimetsää. Näin on esimerkiksi Floresin ja Alorin alueella. Joillakin saarilla on korkeita rinteitä, joiden metsissä esiintyy liaaneja, muita puiden päällä kasvavia kasveja ja orkkideoita. Pienillä Sundasaarilla on kaikkiaan 273 lintulajia, joista 17 on kotoperäisiä. Saarilla on myös joitakin kotoperäisiä nisäkäs- ja matelijalajeja. Saarten alueella on Komodon kansallispuisto, joka sijaitsee Komodon, Rincahin ja Padarin saarilla.
Saaria

Pieniin Sundasaariin kuuluvat muun muassa seuraavat saaret:
Adonara
Alor
Bali
Flores
Komodo
Lombok
Palu’e
Rote
Sangeang
Solor
Sumba
Sumbawa
Timor
Castilla (1881)

| Castilla |
| --- | --- |


Aluksen vaiheet
Rakentaja:  La Carracan telakka, Cadiz
Kölinlasku:  toukokuu 1869
Laskettu vesille:  elokuu 1881
Palveluskäyttöön:  1881
Poistui palveluskäytöstä:  upotettu 1. toukokuu 1898
Tekniset tiedot
Uppouma:  3 289 t
Pituus:  71,93 m
Leveys:  13,41 m
Syväys:  7,16 m
Koneteho:  1 400 ihp
Nopeus:  14 solmua
Miehistöä:  392
Aseistus
Aseistus:  8 x 8" 180 naulan RML -tykkiä
Castilla oli Espanjan laivaston vuonna 1881 vesillelaskettu Aragón-luokan risteilijä.
Valmistus

Alus tilattiin tammikuussa 1869 La Carracan telakalta Cadizista, missä köli laskettiin vielä samana vuonna toukokuussa. Alus laskettiin vesille elokuussa 1881 ja otettiin palvelukseen seuraavana vuonna.
Palvelus

Alus liitettiin palvelukseen otettaessa koulutuslaivueeseen, missä tehtävässä se vieraili useissa Välimeren satamissa. Vuonna 1890 alus lähetettiin Filippiineille täydentämään Aasian laivuetta. Filippiinien kapinan 1896-1897 kahden ensimmäisen vuoden aikana alus esti aseiden salakuljetusta ja tuki maajoukkojen taistelua Caviten provinssissa Luzonilla.
Espanjan-Yhdysvaltain sodan alettua huhtikuussa 1898 alus kuului kontra-amiraali Patricio Montojo y Pasarónin laivueeseen Manilanlahdella.
Taistelussa alukseen osui viisi kahdeksan ja kuuden tuuman kranaattia, kaksitoista viiden tuuman ja noin 33 pienempää kranaattia. Osumien seurauksena alus upposi ja 23-25 miestä sai surmansa ja noin 80 haavoittui.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish cruiser Castilla
Käännös suomeksi
Pyhän Neitsyt Marian kirkko (Bromfield)

| Pyhän Neitsyt Marian kirkko St Mary the Virgin's Church, Bromfield |
| --- | --- |

Sijainti:  Bromfield, Englanti
Koordinaatit:  52°23′12.48″N, 2°45′45″W
Kirkkokunta:  Englannin kirkko
Hiippakunta:  Hereford
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhän Neitsyt Marian kirkko (engl. St Mary the Virgin's Church, Bromfield) on kirkkorakennus, joka on entinen benediktiiniluostari Bromfieldissa Englannin Shropshiressa. Kuningas Henrik II myönsi perustamiskirjan luostarille vuonna 1155, vaikka se oli olemassa jo ennen normannivalloitusta.
Luostareiden lakkauttamisen jälkeen sitä laajennettiin 1500-luvulla. Ehtoolliskaide on noin vuodelta 1700.
Pirjo Määttä

Pirjo Helena Määttä (s. 24. tammikuuta 1973 Kuhmo) on suomalainen näyttelijä.
Ennen teatterikorkeakouluun pääsyä 1994 Määttä opiskeli Joensuussa kansanopistossa sanankäytön linjalla sekä Turun Paasikivi-opistossa kulttuurisihteerin opintoja.
Määttä on ollut Suomen Kansallisteatterin vakiokiinnityksellä vuodesta 2000 ja esiintynyt siellä muun muassa William Shakespearen näytelmässä Kesäyön unelma, Leea ja Klaus Klemolan Maaseudun tulevaisuus (2014), Jennifer Tremblayn monologi Lista (2018) ja Susanna Kuparisen Sokea piste (2021).
Hän on esiintynyt muun muassa televisiosarjoissa Ketonen & Myllyrinne, Sydän toivoa täynnä ja Harvoin tarjolla sekä Aleksi Mäkelän elokuvassa Kaappari, jossa hän esittää kaappari Aarno Lamminpartaan vaimoa. Määttä on tehnyt myös kuunnelmia ja dubbauksia.
Määttä on palkittu Ida Aalbergin säätiön nuoren näyttelijän kannustuspalkinnolla 1999. Hänen puoliso on näyttelijä Heikki Pitkänen, jonka kanssa Määtällä on kaksi lasta. Hänellä on myös yksi lapsi edellisestä avioliitosta.
Aiheesta muualla

Pirjo Määttä Internet Movie Databasessa. (englanniksi)
Pirjo Määttä Elonetissä.
Pirjo Mikkonen

Pirjo Mikkonen (s. 1943) on suomalainen nimistöntutkija. Hän väitteli 30.11.2013 Helsingin yliopiston humanistisessa tiedekunnassa aiheesta "Otti oikean sukunimen."
Teoksia

Sukunimet (yhdessä Sirkka Paikkalan kanssa)
Sukunimi? Etunimi? : maahanmuuttajien nimijärjestelmistä. Toim. Pirjo Mikkonen. 2002.
Suomi kakkonen. Opas opettajille. Tietolipas 198, toim. Marjo Mela ja Pirjo Mikkonen.
Venäläisten henkilönnimien opas: oikeinkirjoitus- ja painotusohjeita. Toim. Martti Kahla ja Pirjo Mikkonen. 2005.
Venäjän federaation paikannimiä : oikeinkirjoitus- ja painotusopas. Toim. Pirjo Mikkonen, Martti Kahla, Ida Kempinen ja Anna Charnaya. 2006.
Suomi kakkonen ja kirjallisuuden opetus. Tietolipas 216. Toim. Marjo Mela ja Pirjo Mikkonen. 2007.
Suomalainen paikannimikirja (yhdessä toimituskunnan kanssa. 2007.
Kielitoimiston nimiopas. Päätoim. Pirjo Mikkonen. 2008.
"Otti oikean sukunimen" : vuosina 1850-1921 otettujen sukunimien taustat 2013.